Ora kaya kamus lumrahé sing monolingual/ekabasa utawa bilingual/dwibasa, Wiktionary wujud kamus multilingual/multibasa lan internasional, sing tegesé duwé tujuan kanggo nyakup saben tembung saka kabèh basa sing dimangertèni lan nglakokaké ing manéka warna basa. Minangka conto, Wiktionary edisi basa Inggris ngandhung entri/lema saka manéka warna basa, namung ditulis ing basa Inggris. Wiktionari edisi basa Indonésia uga bisa duwé artikel-artikel sing padha karo edisi basa Inggris, nanging artikelé ditulis ing basa Indonésia.